arnastofnun/IGC-2024 huggingface dataset:
S-59/2022

Mál þetta, sem dómtekið 2. nóvember 2022, höfðaði lögreglustjórinn á Vestfjörðum með ákæru 12. ágúst 2022 á hendur J-kk-þgf B-kk-þgf G-kk-þgf, [kennitala og heimilisfang], „fyrir umferðarlagabrot með því að hafa, sunnudaginn 1. ágúst 2021, ekið bifreiðinni [...]um Borgartún í Reykjavík, óhæfur til að stjórna henni örugglega vegna áhrifa ávana- og fíkniefna (tetrahýdrókannabínól í blóðsýni mældist 1,1 ng./ml.) og sviptur ökurétti, uns lögregla stöðvaði akstur hans við gatnamót Borgartúns og Þórunnartúns.

Telst þessi háttsemi ákærða varða við 1., sbr. 2 mgr. 50. gr., svo og 1. mgr. 58. gr., sbr. 1. mgr. 95. gr. umferðarlaga nr. 77/2019.“

Í ákæru er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll, en hafði verið birt ákæra og fyrirkall, þar sem þess var getið að málið kynni að verða dæmt að ákærða fjarstöddum. Var málið því tekið til dóms á grundvelli heimildar a-liðar 1. mgr. 161. gr. laga nr. 88/2008 um meðferð sakamála.

Um málavexti vísast til ákæruskjals. Með vísan til framanritaðs og til rannsóknargagna málsins telst sannað að ákærði hafi gerst sekur um þá háttsemi sem honum er gefin að sök í ákæru og þykir hún rétt heimfærð til refsiákvæða.

Ákærði er fæddur 4. september 1996. Samkvæmt framlögðu sakarvottorði, dagsettu 11. ágúst 2022, hefur ákærði hlotið tvo dóma og gengist undir eina lögreglustjórasátt fyrir akstur undir áhrifum ávana- og fíkniefna, sem og akstur sviptur ökuréttindum. Var ákærða nú síðast gert að sæta fangelsi í 45 daga, skilorðsbundið til tveggja ára, meðal annars fyrir akstur undir áhrifum ávana- og fíkniefna, sem og akstur sviptur ökuréttindum, með dómi Héraðsdómi Vesturlands 13. júní 2018 í máli nr. S -24/2018. Að öðru leyti kemur sakarferill ákærða ekki til skoðunar við ákvörðun refsingar í þessu máli.

Verður því að miða við það að ákærða sé nú í fjórða sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum ávana- og fíkniefna, en í annað sinn gerð refsing fyrir akstur sviptur ökuréttindum.

Með hliðsjón af framangreindu, sakarefni þessa máls, dómvenju og að teknu tilliti til sakarferils ákærða, sbr. 5. tölul. 1. mgr. 70. gr. almennra hegningarlaga nr. 19/1940, þykir refsing hans hæfilega ákveðin 6 0 daga fangelsi.

Með vísan til 4. mgr. 58. gr. sömu laga er ævilöng svipting ökuréttar ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað að fjárhæð 78.123 krónur.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

Dómsorð :

Ákærði, J-kk-nf B-kk-nf G-kk-nf, sæti fangelsi í 60 daga.

Ævilöng svipting ökuréttinda ákærða er áréttuð.

Ákærði greiði sakarkostnað að fjárhæð 78.123 krónur.

K-kvk-nf R-kvk-nf G-kvk-nf
S-119/2022

Mál þetta höfðaði lögreglustjórinn á Vesturlandi með ákæru 23. ágúst 2022 á hendur ákærða, D-x-x M-x-x, kt...., Miðhúsum 48, Reykjavík. Málið var dómtekið 20. september 2022.

Í ákæruskjali segir að málið sé höfðað gegn ákærða fyrir umferðarlagabrot, en ákærða er gefið að sök „að hafa laugardaginn 19. febrúar 2022 ekið bifreiðinni RF- M90 um Vesturlandsveg, á móts við Gröf í Hvalfjarðarsveit, sviptur ökuréttindum og með allt að 117 km hraða á klukkustund, að teknu tilliti til vikmarka, þar sem leyfilegur hámarkshraði er 90 km á klukkustund.

Telst þetta varða við 3. mgr. 37. gr. og 1. mgr. 58. gr. sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið þau brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt sakavottorði hefur ákærði frá árinu 2017 gengist undir þrjár lögreglustjórasáttir fyrir brot gegn umferðarlögum.

Með broti sínu nú sem ákærði hefur verið sakfelldur fyrir hefur hann í þriðja sinn verið sakfelldur fyrir akstur sviptur ökurétti. Að öllu virtu þykir refsing ákærða hæfilega ákveðin 30 daga fangelsi.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, D-x-x M-x-x, sæti fangelsi í 30 daga.

G-kk-nf

S-kk-nf
S-122/2022

Mál þetta höfðaði lögreglustjórinn á Vesturlandi með ákæru 18. ágúst 2022 á hendur ákærðu, C-x-x C-x-x kt...., Bakkahvammi 1, Dalabyggð. Málið var dómtekið 10. október 2022.

Í ákæruskjali er ákærðu gefið að sök „umferðarlagabrot með því að hafa síðdegis þriðjudaginn 17. maí 2022 ekið bifreiðinni NB819, óhæf til að stjórna henni vegna áhrifa áfengis (2,96 ‰ greindist í blóðsýni) og svipt ökuréttindum um Vestfjarðaveg á móts við Gröf í Dalabyggð.

Telst þetta varða við 1. mgr. sbr. 3. mgr. 49. gr. og 1. mgr. 58. gr., sbr. 95. gr. umferðarlaga nr. 77/2019

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019.“

Með ákæru, dagsettri 29. september 2022, var sakamál, sem fékk númerið S-179/2022 hjá dóminum, höfðað af lögreglustjóranum á Vesturlandi á hendur ákærðu og var það mál sameinað þessu máli.

Í ákæruskjali segir að málið sé höfðað gegn ákærðu fyrir „umferðarlagabrot með því að hafa síðdegis mánudaginn 12. september 2022 ekið bifreiðinni YX- 994, óhæf til að stjórna henni vegna áhrifa áfengis (2,82 ‰ greindist í blóðsýni) og svipt ökuréttindum um Laxárdalsveg á móts við Vestfjarðaveg í Dalabyggð.

Telst þetta varða við 1. mgr. sbr. 3. mgr. 49. gr. og 1. mgr. 58. gr., sbr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019.“

Af hálfu ákæruvaldsins hefur verið fallið frá því atriði í ákærum að ákærða hafi umrædd sinn ekið svipt ökurétti. Þá var einnig fallið frá heimfærslu brotanna til 1. m gr. 58. gr. Samkvæmt því eru brot ákærðu talin varða við 1. mgr. sbr. 3. mgr. 49. gr., sbr. 95. gr. umferðarlaga nr. 77/2019

Ákærða sótti þing við þingfestingu málsins þann 30. september sl., og var málinu frestað til 10. október sl. Þann dag var ekki sótt þing af hálfu ákærðu né tilkynnt um forföll. Verður málið því dæmt samkvæmt 1. mgr. 161. gr. laga um meðferð sakamála nr. 88/2008, með síðari breytingum, enda var þess getið í fyrirkalli, sem ákærðu var birt á löglegan hátt, að svo mætti með málið fara. Með vísan til þess og sakargagna verður ákærða sakfelld fyrir að hafa framið þau brot sem henni er gefið að sök og réttilega eru færð til refsiákvæða í ákæruskjölum.

Samkvæmt sakavottorði hefur ákærða frá árinu 2016 tvisvar sinnum gengist undir viðurlög fyrir dómi og hjá lögreglu fyrir brot gegn umferðarlögum.

Með brotum sínum nú hefur ákærða í þriðja sinn gerst sek um akstur undir áhrifum áfengis. Að öllu virtu þykir refsing ákærðu hæfilega ákveðin 45 daga fangelsi.

Með vísan til þeirra lagaákvæða sem greinir í ákærum verður ákærða svipt ökurétti ævilangt.

Loks verður ákærða með vísan til. 235. gr. laga um meðferð sakamála dæmd til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærða, C-x-x C-x-x, sæti fangelsi í 45 daga.

Ákærða er sviptur ökurétti ævilangt.

Ákærða greiði 206.568 krónur í sakarkostnað.

G-kk-nf S-kk-nf
S-160/2022

Mál þetta höfðaði lögreglustjórinn á Vesturlandi með ákæru 1. september 2022 á hendur ákærða, B-kk-þgf Þ. G-kk-þgf, kt...., Arnarkletti 28, Borgarnesi. Málið var dómtekið 17. október 2022.

Í ákæruskjali er ákærða gefið að sök „líkamsárás, með því að hafa fimmtudaginn 30. desember 2021, á bifreiðarstæði skammt frá... í..., veist að A..., kt...., og slegið hana í andlitið, með þeim afleiðingum að A... hlaut væga yfirborðsáverka vinstra megin í andliti, eymsli alla vinstri kinn, eymsli vinstra megin á kjálka og á gagnaugasvæði að nefrótum vinstra megin.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Fyrirkall á hendur ákærða var birt honum 10. október 2022. Við þingfestingu málsins 17. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og er réttilega heimfært til laga í ákæruskjali.

Refsing ákærða, sem er með hreint sakavottorð, þykir hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. almennra hegningarlaga með síðari breytingum.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, B-kk-nf Þ. G-kk-nf, sæti 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

G-kk-nf S-kk-nf
S-8/2022

Mál þetta höfðaði lögreglustjórinn á Vesturlandi með ákæru 25. janúar 2022 á hendur ákærða, B-kk-þgf R. Þ-kk-þgf, kt...., Lækjamel 13, Hvalfjarðarsveit. Málið var dómtekið 1 1. október 2022.

Í ákæruskjali segir að málið sé höfðað gegn ákærða fyrir eftirtalin brot: 1.

Fyrir húsbrot með því að hafa hinn 1. ágúst 2021 farið í heimildarleysi inn í íbúð A..., nr. ... að..., Akraneskaupstað.

Telst þetta varða við 231. gr. almennra hegningarlaga nr. 19/1940 með síðari breytingum. 2.

Fyrir líkamsárás með því að hafa hinn 1. ágúst 2021, í íbúð nr.... að..., Akraneskaupstað, slegið A..., kt...., með járnkeðju í höfuð, vinstra megin, við hársvörð, með þeim afleiðingum að henni sortnaði fyrir augum og svimaði og hlaut 0,5 cm langan skurð (rifu) við hársvörð, rispur aðeins neðar og mjúkvefjabólgu og grunnar rispur á enni.

Telst þetta varða við 1. mgr. 218. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Fyrirkall á hendur ákærða var birt honum 14. september 2022. Við þingfestingu málsins 1 1. október sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við sakargögn. Brot ákærða teljast því sönnuð og eru réttilega heimfærð til laga í ákæruskjali.

Hinn 17. september 2021 gekkst ákærði undir tvær sáttir, annars vega þess efnis að hann greiddi 385.000 króna sekt og sætti sviptingu ökuréttar í 3 ár, meðal annars fyrir akstur undir áhrifum fíkniefna, einnig sama dag gekkst ákærði undir sátt þess efnis að hann greiddi 3 00.000 króna sekt og sætti sviptingu ökuréttar í 18 mánuði fyrir akstur undir áhrifum fíkniefna.

Brot þau sem ákærði hefur nú verið sakfelldur fyrir framdi hann áður en hann gekkst undir fyrrgreindar sáttir og ber því að gera ákærða hegningarauka vegna þeirra brota, sbr. 78. gr. almennra hegningarlaga.

Að þessu virtu þykir refsing ákærða hæfilega ákveðin 3 mánaða fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, B-kk-nf R. Þ-kk-nf, sæti 3 mánaða fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

G-kk-nf S-kk-nf
S-255/2023

1 Mál þetta, sem var dómtekið 23. nóvembersl., var höfðað með ákæru lögreglustjórans á Norðurlandi eystra, dagsettri 21. apríl 2023, á hendur T-x-x F-x-x R-x-x, kt. [...], [...], [...], „fyrir hótanir, með því að hafa laugardaginn 21. janúar 2023, við heimili ákærða að [...] á [...] sagt við Y, kt. [...], sem býr [...] að [...] á [...], að láta fjölskyldu sína í friði eða hann skyldi stinga hann (“Leave my family alone and I will stab you”), en brotaþoli hafði bankað á útidyrahurð á heimili ákærða vegna hávaða úr íbúðinni í því augnamiði að huga að konu og börnum ákærða og skömmu síðar þegar ákærði gekk framhjá [...] brotaþola hótað að drepa kött brotaþola líka (“I willkill your cat also”). Með þessum orðum og hegðun vakti hann hjá brotaþola ótta um líf sitt, heilbrigði eða velferð sína og annarra.

Telst þetta varða við 233. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

2 Við aðalmeðferð málsins féll ákæruvaldið frá saksókn fyrir seinni hluta ákærunnar, þ. e. að ákærði hafi hótað að drepa kött brotaþola (“I willkill your cat also”).

3 Ákærði hefur komið fyrir dóm og játað sök samkvæmt endanlegri ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

4 Ákærði hefur hreinan sakaferil á Íslandi. Ekki þykir unnt að horfa til bakgrunns ákærða og litríks tungutaks til mildunar við ákvörðun refsingar líkt og verjandi byggði á. Hið sama á við um það viðhorf ákærða að fólk eigi ekki að skipta sér af heimiliserjum annarra. Hótun ákærða var alvarleg og til þess fallin að vekja ótta hjá brotaþola. Með hliðsjón af hreinum sakaferli ákærða þykir refsing ákærða hæfilega ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

5 Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

6 Engan sakarkostnað leiddi af meðferð málsins. Af hálfu ákæruvaldsins flutti málið E-kk-nf Þ-kk-nf, aðstoðarsaksóknari.

H-kk-nf J-kk-nf héraðsdómari kveður upp dóminn.

Dómsorð:

Ákærði, T-x-x F-x-x R-x-x, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað málsins, þ. e. þóknun skipaðs verjanda síns, S-kk-ef G-kk-ef lögmanns, 315.000 krónur.
S-256/2023

Mál þetta, sem var dómtekið 22. júní sl., var höfðað með ákæru lögreglustjórans á Norðurlandi eystra, dagsettri 21. apríl 2023, á hendur B-kk-þgf Þ-kk-þgf B-kk-þgf, kt. [...], [...], Akureyri, „fyrir hótanir, með því að hafa aðfaranótt laugardagsins 30. apríl 2022, inn í afgreiðslu [...] á Akureyri, hótað afgreiðslukonunni Y, kt. [...], að ræna sjoppuna þegar hann væri búinn með samlokuna sína, en hann hafði keypt samloku skömmu áður en hann setti fram þessar hótun. Við þetta varð afgreiðslukonan hrædd og kallaði eftir aðstoð frá [...] sem voru innar í húsinu, en þá hótaði ákærði að drepa hana ef hún léti vita af honum og sagði henni að hann vissi hver hún væri og hvar hún ætti heima, en með þessum orðum og hegðun vakti hann hjá afgreiðslukonunni (brotaþola) ótta um líf sitt, heilbrigði eða velferð sína og annarra.

Telst þetta varða við 233. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur komið fyrir dóm og játað sök samkvæmt ákæru. Hann krefst vægustu refsingar sem lög leyfa. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði hefur hreinan sakaferil. Refsing ákærða er ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, B-kk-nf Þ-kk-nf B-kk-nf, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.
S-343/2023

Mál þetta, sem var dómtekið í gær, var höfðað með ákæru lögreglustjórans á Norðurlandi eystra, dagsettri 14. júní 2023, á hendur Þ-kk-þgf F-kk-þgf S-kk-þgf, kt. [...], [...], Reykjanesbæ, „fyrir umferðarlagabrot, með því að hafa sunnudaginn 30. apríl 2023, ekið bifreiðinni [...], sviptur ökurétti suður Drottningarbraut þar til lögregla stöðvaði akstur hans við [...] á Akureyri.

Telst þetta varða við 1. mgr. 58. gr., sbr. 1. mgr. 95. gr. umferðarlag nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Ákærði hefur þó nokkurn sakaferil, en síðast hlaut hann dóm Landsréttar þann 9. desember 2022 fyrir að aka sviptur ökuréttindum, en þar lækkaði Landsréttur refsingu Héraðsdóms Reykjaness frá 6. janúar 2022 og tók framí dómi sínumað ákærði hafi verið að akaí fjórða sinn sviptur ökurétti. Þá hlaut ákærði dóm þann 10. október 2022 fyrir að aka sviptur ökuréttindum.

Ákærði er nú sakfelldur fyrir að aka sviptur ökuréttindum oger það í sjötta sinn. Refsing ákærða er ákveðin fangelsi í 4 mánuði.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, Þ-kk-nf F-kk-nf S-kk-nf, sæti fangelsi í 4 mánuði.
S-364/2023

1 Mál þetta, sem dómtekið var í dag, höfðaði lögreglustjórinn á Norðurlandi eystra með ákæru, dagsettri 23. júní sl., á hcndur B-kvk-þf L-kvk-þf H-kvk-þf, kt. [...], [...] Reykjavík, “fyrir þjófnað í verslunarmiðstöðinni Glerártorgi á Akureyri, sunnudaginn 9. október 2022, á eftirgreindum vörum úr eftirtöldum verslunum:

Verslunin [...], stolið skóm, sokkum, sokkabandi og vettlingum, samtals að verðmæti 10.799 krónur.

Versluninni [...], stolið snyrtivörum (andlitspúðri og augabrúnablýanti) samtals að verðmæti 4.490 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“2 Af hálfu ákærðu er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda ákærðu. Ákærða hefur komið fyrir dóm og játað sök samkvæmt ákæru. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

3 Samkvæmt sakavottorði ákærðu var hún dæmd 1. júní sl. fyrir ítrekaðan ölvunarakstur og refsing hennar ákveðin 7 5 daga fangelsi. Brot þau sem ákærða er nú sakfelld fyrir voru framin fyrir uppkvaðningu framangreinds dóms og ber því nú að dæma henni hegningarauka við þann dóm. Að mati dómsins hefðu brot þau sem ákærða er nú sakfelld fyrir ekki haft áhrif á refsingu ákærðu samkvæmt í framangreindu máli og verður henni því ekki gerð sérstök refsing nú.

4 Engan sakarkostnað leiddi af meðferð málsins. Þóknun verjanda ákærðu telst hæfilega ákveðin eins og í dómsorði greinir að virðisaukaskatti meðtöldum.

H-kk-nf J-kk-nf héraðsdómari kveður upp dóm þennan.

Dómsorð:

Ákærðu, B-kvk-þgf L-kvk-þgf H-kvk-þgf r, er ekki gerð refsing.

Ákærða greiði sakarkostnað málsins, sem er þóknun verjanda hennar, P-kk-ef K-kk-ef lögmanns, 120.528 krónur.
S-373/2023

1 Mál þetta, sem dómtekið var í dag, höfðaði lögreglustjórinn á Norðurlandi eystra með ákæru, dagsettri 23. júní 2023 sl. á hendur H-kk-þgf Ó-kk-þgf, kt. [...], [...], Akureyri „fyrir eftirtalin eignaspjöll :

I.

Að hafa fimmtudaginn 9. febrúar 2023, unnið skemmdarverk á bifreiðinni [...], þar sem hún stóð fyrir utan verslunarmiðstöðina Glerártorg á Akureyri með því að rispa lakk bifreiðarinnar.

Telst þetta varða við 1. mgr. 257. gr. almennra hegningarlaga nr. 19, 1940, með síðari breytingum.

II.

Að hafa laugardaginn 11. febrúar 2023, unnið skemmdarverk á bifreiðinni [...], þar sem hún stóð í bifreiðastæði fyrir utan líkamsræktarstöðina World Class við Strandgötu, með því að rispa lakk bifreiðarinnar með húslyklum.

Telst þetta varða við 1. mgr. 257. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

2 Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar, sem á við í máli þessu. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

3 Ákærði hefur umtalsverðan sakaferil allt frá árinu 2007, en síðast hlaut ákærði dóm þann 15. mars 2023 fyrir þjófnað. Með vísan til þess að um hegningarauka var að ræða við dóm sem ákærði hlaut 5. október 2022 fyrir þjófnað, var honum ekki gerð sérstök refsing. Með síðarnefnda dómnum var ákærði dæmdur í fangelsi í 30 daga, skilorðsbundið í tvö ár. Með brotum þeim sem ákærði er nú sakfelldur fyrir rauf hann skilorð dómsins frá 5. október 2022. Samkvæmt 1. mgr. 60. gr. laga nr. 19/1940 ber að taka upp refsingu samkvæmt dóminum og gera ákærða refsingu í einu lagi vegna beggja málanna, sbr. 70. gr. laganna. Þáer til þess að líta að um hegningarauka er að ræða við dóm innfrá 1 5. mars sl. Verður refsing ákærða því jafnframt ákveðin með hliðsjón af 78. gr. laganna. Að teknu tilliti til þess sem rakið hefur verið hér að framan þykir refsing ákærða hæfilega ákvörðuð 45 daga fangelsi.

4 Engan sakarkostnað leiddi af meðferð málsins.

H-kk-nf J-kk-nf héraðsdómari kveður upp dóm þennan.

Dómsorð :

Ákærði, H-kk-nf Ó-kk-nf, sæti fangelsi í 45 daga.